[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 16.7.2009

KOM(2009) 364 endelig

Forslag til

RÅDETS BESLUTNING

om bemyndigelse af Forbundsrepublikken Tyskland til fortsat at anvende en foranstaltning, der fraviger bestemmelserne i artikel 168 i direktiv 2006/112/EF om det fælles merværdiafgiftssystem

BEGRUNDELSE

BAGGRUNDEN FOR FORSLAGET |

110 | Begrundelse og formål I henhold til artikel 395, stk. 1, i direktiv 2006/112/EF af 28. november 2006 om det fælles merværdiafgiftssystem (herefter benævnt "momsdirektivet") kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger bestemmelserne i direktivet, for at forenkle afgiftsopkrævningen eller forhindre visse former for momsunddragelse eller momsundgåelse. Ved brev registreret i Kommissionens Generalsekretariat den 19. december 2008 anmodede Tyskland om bemyndigelse til fortsat at anvende en foranstaltning, der fraviger momsdirektivets artikel 168. I overensstemmelse med momsdirektivets artikel 395, stk. 2, underrettede Kommissionen ved brev af 3. juni 2009 de øvrige medlemsstater om Tysklands anmodning. Ved brev af 9. juni 2009 underrettede Kommissionen Tyskland om, at den rådede over alle de oplysninger, den fandt nødvendige for at kunne vurdere anmodningen. |

120 | Generel baggrund I henhold til momsdirektivets artikel 168 har en afgiftspligtig person ret til at fradrage den moms, der skal betales af varer og tjenesteydelser, som erhverves med henblik på vedkommendes afgiftspligtige transaktioner. Den undtagelse, som Tyskland anmoder om tilladelse til fortsat at anvende, indebærer imidlertid, at fradragsretten for moms helt bortfalder, når den private eller ikke-erhvervsmæssige brug af varerne eller tjenesteydelserne udgør over 90 % af den samlede brug. Den oprindelige undtagelse blev indrømmet ved Rådets beslutning 2000/186/EF af 28. februar 2000 (EFT L 59 af 4.3.2000, s. 12) for en periode frem til 31. december 2002. Den blev senere forlænget til den 30. juni 2004 ved Rådets beslutning 2003/354/EF af 13. maj 2003 (EUT L 123 af 17.5.2003, s. 47) og igen til den 31. december 2009 ved Rådets beslutning 2004/817/EF af 19. november 2004 (EUT L 357 af 2.12.2004, s. 33). Kommissionen tilkendegav allerede i sit forslag til beslutning 2000/186/EF (KOM(1999) 690 endelig udg.), at den fandt den pågældende foranstaltning forenelig med artikel 27 i sjette direktiv 77/388/EØF (EFT L 145 af 13.6.1977, s. 1), som senere er blevet erstattet, uden større ændringer, af momsdirektivets artikel 395. Kommissionen gjorde navnlig gældende, at undtagelsen tjener til at forenkle afgiftsopkrævningen, og at den i øvrigt kun har minimal indflydelse på det afgiftsbeløb, der skal betales i det endelige forbrugsled. Der bør fortsat gives bemyndigelse til at fravige de pågældende bestemmelser, eftersom de forhold, som den oprindelige beslutning byggede på, fortsat er til stede. Forlængelsen bør dog begrænses i tid, således at det inden behandlingen af en eventuel ny anmodning om forlængelse og på basis af de relevante oplysninger fra de tyske myndigheder bliver muligt at undersøge, om de forhold, der hidtil har begrundet undtagelsen, ikke har ændret sig med tiden. Bemyndigelsen til at fravige de pågældende bestemmelser bør derfor kun være gyldig indtil den 31. december 2012. |

130 | Gældende bestemmelser på det område, som forslaget vedrører Rådets beslutning af 19. november 2004 om bemyndigelse af Tyskland til at anvende en foranstaltning, der fraviger artikel 17 i sjette direktiv 77/388/EØF om harmonisering af medlemsstaternes lovgivning om omsætningsafgifter (EUT L 357 af 2.12.2004, s. 33). |

141 | Overensstemmelse med andre EU-politikker og -mål Ikke relevant. |

HØRING AF INTERESSEDE PARTER OG KONSEKVENSANALYSE |

Høring af interesserede parter |

219 | Ikke relevant. |

Ekspertbistand |

229 | Der har ikke været behov for ekstern ekspertbistand. |

230 | Konsekvensanalyse Forslaget til beslutning tager sigte på at forenkle proceduren for opkrævning af moms af varer og tjenesteydelser, der i meget vidt omfang anvendes til ikke-erhvervsmæssige formål. Det kan derfor have gunstige virkninger. Da undtagelsen har begrænset omfang og varighed, vil virkningen under alle omstændigheder været begrænset. |

FORSLAGETS RETLIGE ASPEKTER |

305 | Resumé af forslaget Bemyndigelse af Tyskland til fortsat at fravige momsdirektivets bestemmelser for så vidt angår den totale fortabelse af fradragsretten, når den afgiftspligtige persons private eller ikke-erhvervsmæssige brug af varerne eller tjenesteydelserne udgør over 90 % af den samlede brug. |

310 | Retsgrundlag Momsdirektivets artikel 395. |

329 | Subsidiaritetsprincippet I henhold til momsdirektivets artikel 395 skal en medlemsstat, der ønsker at indføre foranstaltninger, der fraviger bestemmelserne i direktivet, indhente tilladelse fra Rådet i form af en rådsbeslutning. Forslaget er derfor i overensstemmelse med subsidiaritetsprincippet. |

Proportionalitetsprincippet Forslaget er i overensstemmelse med proportionalitetsprincippet af følgende årsager: |

331 | Beslutningen vedrører en bemyndigelse til en medlemsstat på dennes egen anmodning og udgør ikke en forpligtelse. |

332 | I betragtning af undtagelsens begrænsede anvendelsesområde står den særlige foranstaltning i rimeligt forhold til det tilstræbte mål. |

Reguleringsmiddel/reguleringsform |

341 | I henhold til momsdirektivets artikel 395 kan de fælles momsregler kun fraviges, hvis Rådet med enstemmighed på forslag af Kommissionen giver tilladelse hertil. En rådsbeslutning er det mest egnede reguleringsmiddel, da den kan rettes til individuelle medlemsstater. |

BUDGETMÆSSIGE KONSEKVENSER |

409 | Forslaget har ingen konsekvenser for Fællesskabets budget. |

YDERLIGERE OPLYSNINGER |

Fornyet gennemgang/revision/udløbsklausul |

533 | Forslaget indeholder en udløbsklausul. |

E-4931 |

Forslag til

RÅDETS BESLUTNING

om bemyndigelse af Forbundsrepublikken Tyskland til fortsat at anvende en foranstaltning, der fraviger bestemmelserne i artikel 168 i direktiv 2006/112/EF om det fælles merværdiafgiftssystem

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab,

under henvisning til Rådets direktiv 2006/112/EF af 28. november 2006 om det fælles merværdiafgiftssystem[1], særlig artikel 395, stk. 1,

under henvisning til forslag fra Kommissionen, og

ud fra følgende betragtninger:

(1) Ved brev registreret i Kommissionens Generalsekretariat den 19. december 2008 anmodede Forbundsrepublikken Tyskland om bemyndigelse til fortsat at anvende en foranstaltning, der fraviger de bestemmelser i direktiv 2006/112/EF, der regulerer fradragsretten, og som Rådet tidligere havde godkendt ved beslutning 2004/817/EF[2] i henhold til det dagældende sjette direktiv 77/388/EØF[3].

(2) I overensstemmelse med artikel 395, stk. 2, i direktiv 2006/112/EF underrettede Kommissionen ved brev af 3. juni 2009 de øvrige medlemsstater om Tysklands anmodning. Ved brev af 9. juni 2009 meddelte Kommissionen Tyskland, at den rådede over alle de oplysninger, den fandt nødvendige for at kunne vurdere anmodningen.

(3) Hensigten med undtagelsen er at ophæve retten til at fradrage moms af varer og tjenesteydelser, når den afgiftspligtige persons eller dennes ansattes private eller ikke-erhvervsmæssige brug af varerne eller tjenesteydelserne udgør over 90 % af den samlede brug.

(4) Undtagelsen fraviger artikel 168 i direktiv 2006/112/EF, hvori er fastsat det generelle princip om fradragsret, og har til formål at forenkle momsopkrævningen. Den har kun minimal indflydelse på det afgiftsbeløb, der skal betales i det endelige forbrugsled.

(5) De retlige og faktuelle forhold, der berettigede den nuværende anvendelse af foranstaltningen, har ikke forandret sig og er fortsat til stede. Tyskland bør bemyndiges til at anvende den pågældende foranstaltning i endnu en periode, som dog bør begrænses til den 31. december 2012 for at muliggøre en evaluering af foranstaltningen.

(6) Undtagelsen har ingen negativ indvirkning på Fællesskabernes egne indtægter hidrørende fra moms —

VEDTAGET FØLGENDE BESLUTNING:

Artikel 1

Som en undtagelse fra artikel 168 i direktiv 2006/112/EF, bemyndiges Tyskland til at ophæve fradragsretten for moms af varer og tjenesteydelser, når den afgiftspligtige persons eller dennes ansattes private eller ikke-erhvervsmæssige brug af varerne eller tjenesteydelserne udgør over 90 % af den samlede brug.

Artikel 2

Denne beslutning gælder indtil den 31. december 2012.

Artikel 3

Denne beslutning er rettet til Forbundsrepublikken Tyskland.

Udfærdiget i Bruxelles, den .

På Rådets vegne

Formand

[1] EUT L 347 af 11.12.2006, s. 1.

[2] EUT L 357 af 2.12.2004, s. 33.

[3] EFT L 145 af 13.6.1977, s. 1.